cyanic-selkie/wikianc huggingface dataset:
Vladímír Lenín
Rússneska byltingin
Langstærsta vandamál Rússlands átti hins vegar eftir að leysa og það var staða Rússlands í fyrri heimsstyrjöldinni. Það var hins vegar eitt fyrsta verk bolsévísku stjórnarinnar, með Lenín í forystu, að semja vopnahlé við Þjóðverja. En margir telja að með því hafi Rússar svikið Bandamenn, sem voru aðallega Bretar og Frakkar. Lenín var búinn að vera í góðu sambandi við Þjóðverja og má segja að hann hafi verið ákveðið vopn í þeirra höndum gegn Bandamönnum en þeir höfðu styrkt hann með fjármagni og fleiru til að tryggja að hann kæmist til valda. Það varð svo að friðarsamningar voru undirritaðir í pólsku borginni Brest-Litovsk í mars 1918 og þurftu Rússar að gangast undir harða friðarskilmála Þjóðverja.
Rússneska borgarastyrjöldin
Í kjölfar friðarsamningana blossaði upp mikill hiti í Rússlandi og fannst andstæðingum bolsévíka að samningarnir væru afar óhagstæðir fyrir Rússland. Í kjölfarið varð borgarastyrjöld þar sem rauðliðar (her bolsévíka) og hvítliðar (her andstæðingana) börðust í hörðum bardaga í þrjú ár. Þrátt fyrir að hvítliðar nytu stuðnings Bandamanna, fór það svo að rauðliðar báru sigur úr býtum og var það ekki síst fyrir tilstilli herkænsku Trotskíjs og pólitískrar visku Leníns. Í þessu stríði voru mörg ódæðisverk framin af hálfu beggja aðila. Það sýndi þó betur fram á að Lenín var tilbúinn að beita öllum brögðum til þess að sjá Rússland sem sósíalískt ríki. Bolsévíkar stofnuðu sérstaka leynilögreglu sem nefndist Tsjeka en var einnig kölluð rauða ógnvaldið. Hennar verkefni voru að elta niðri pólitíska andstæðinga og í raun alla sem bolsévíkar töldu óvini sína og taka þá af lífi. Ekki er vitað með vissu hversu mörg mannslíf þetta ógnvald kostaði en tölur á bilinu 13 þúsund til 140 þúsund hafa verið nefnd.
Vald Leníns hafði stóraukist á frekar skömmum tíma og þann 30. ágúst, árið 1918 var hann skotinn. Hann lifði þó af en mjög líklegt er að þessi meiðsl hafi átt þátt í dauða hans nokkrum ára seinna.
Eftir að Lenín og hans menn voru komnir með völdin í Rússlandi fóru þeir að líta til Evrópu til þess að breiða út boðskap sinn og stofnaði hann til þess Alþjóðasamband kommúnista. Árið 1918 breyttu þeir nafni sósíaldemókrataflokksins í Rússneska kommúnistaflokkinn. Árið 1919 reyndi Lenín að boða byltinguna með því að ráðast inn í Pólland en þar töpuðu þeir illa og ákváðu því að bíða með að breiða út byltinguna til betri tíma.
Nýja efnahagsstefnan
Eyðilegging rússnesku borgarastyrjaldarinnar og misheppnaðar tilraunir Sovétstjórnarinnar til að samyrkjuvæða landbúnað Rússlands stuðluðu að hungursneyð á árunum 1920 til 1921. Í mars árið 1921 gerðu sjóliðar í Kronstadt, sem höfðu verið meðal tryggustu stuðningsmanna byltingarinnar, misheppnaða uppreisn gegn stjórn Leníns. Uppreisnin og efnahagslegt hrun Rússlands sannfærðu Lenín um að tilraunin til að gera Rússland að sósíalísku ríki í einu vetfangi hefði mistekist og að taka þyrfti upp hófsamari stefnu. Þetta varð til þess að árið 1921 kynnti Lenín „nýju efnahagsstefnuna“ svokölluðu, eða NEP, sem fól í sér afturhald til auðvaldsskipulags í ýmsum málum.
Á tíma nýju efnahagsstefnunnar átti ríkið áfram allan helsta iðnað landsins og hafði einokun á erlendri verslun en einkaverslun og einkaframtak bænda var aftur leyfð. Þessi stefna með kapítalísku ívafi mætti mikilli mótspyrnu innan Kommúnistaflokksins og hefði líklega aldrei náð fram að ganga ef neinn annar en Lenín hefði talað fyrir henni, en Lenín braut gagnrýnina á bak aftur og fékk sínu framgengt. Með þessu blandaða hagkerfi heppnaðist sovétstjórninni að reisa við efnahag Rússlands á þriðja áratugnum. Nýja efnahagsstefnan var síðasta meiriháttar framlag Leníns til stjórnarinnar þar sem heilsu hans tók að hraka á svipuðum tíma og hún var tekin upp.
Endalok Leníns
Eftir banatilræðið árið 1918 þorðu menn ekki að fjarlægja kúluna úr Lenín vegna þess hve nálægt hún var mænunni og er talið afar líklegt að það hafi átt sinn þátt í veikindum Leníns. Árið 1922 fékk hann heilablóðfall sem lamaði hann hægra megin.
Jarðneskar leifar Leníns
thumb|right|[[Grafhýsi Leníns fyrir framan Kreml við Rauða torgið í Moskvu.]] Í erfðaskrá sinni hafði Lenín farið fram á að hann yrði jarðsettur í gröf í kirkjugarði í Sankti Pétursborg við hlið móður sinnar en fylgismenn hans fóru ekki eftir þessu. Þess í stað var lík Leníns smurt og það sett til sýnis í grafhýsi við Rauða torgið í Moskvu.
Þrátt fyrir að Sovétríkin hafi liðið undir lok árið 1991 og Rússland sé ekki lengur kommúnistaríki er lík Leníns enn haft til sýnis í grafhýsinu á Rauða torginu. Hugmyndir um að fjarlægja líkið og láta grafa Lenín hafa verið viðraðar öðru hverju eftir endalok Sovétríkjanna en slíkar fyrirætlanir hafa jafnan mætt andstöðu rússneskra kommúnista. Árið 2016 eyddu rússnesk stjórnvöld um 13 millj­ón­um rúblna (eða um 24 millj­ónum ís­lenskra króna) í að varðveita lík Leníns og halda því í „sem raun­veru­leg­asta ástandi“.
Chelsea
Chelsea getur átt við
Averróes
Averróes (arabíska: ابوالوليد محمد بن احمد بن محمد بن رشد, Abū l-Walīd Muhammad ibn Ahmad ibn Muhammad ibn Rushd; einnig Averroes eða Averrhoës eða einfaldlega Ibn Rushd) (1126 – 11. desember 1198) var spænsk-marokkóskur heimspekingur, læknir, lögfræðingur og guðfræðingur.
Ásamt Avicenna er Averróes sá sem helst ber að þakka fyrir varðveislu þekkingar á mörgum af ritum fornaldar. Hann skrifaði handbók í læknisfræði og útleggingar á nær öllum ritum Aristótelesar. Hann reyndi að samræma heimspeki og íslam og taldi að heimspeki og trúarbrögð væru ekki andstæður heldur væri hægt að leita sannleikans fyrir tilstilli beggja.
Agnieszka Włodarczyk
thumb|right|Agnieszka Włodarczyk (2018) Agnieszka Włodarczyk (13. desember 1980fædd í Sławno) er pólsk leikkona.
Bakpoki
thumb|220px|Bakpoki
Bakpoki er poki sem borinn er á bakinu með tveimur ólum sem festar eru um axlirnar. Bakpokar er notaðir frekar en handtöskur til að bera þunga hluti. Bakpokar eru til í mismunandi stærðum og eru notaðir ýmist sem skólatöskur, á ferðalögum og í íþróttum. Nútímabakpokar eru með flóknum burðarkerfum sem eru þróuð með vísindalegum aðferðum þannig að þyngdin sé jafndreifð og að bakpokinn sé þægilegur í notkun. Bakpokar eru úr ýmsum efnum, yfirleitt úr tilbúnum trefjum eins og næloni en stundum úr bómull og öðrum náttúrulegum trefjum. Þá er vatnshelt efni eins og vax stundum borið á yfirborðið til að halda innihaldinu þurru.
Bakpokar eru yfirleitt með nokkrum vösum og hólfum til að geyma smærri hluti. Þessum vösum eru yfirleitt lokað með rennilásum. Sumir bakpokar eru með földum vösum til að geyma verðmæti eins og farsíma eða vegabréf. Það geta verið nokkur hólf inni í bakpokanum sem eru ætluð til að geyma sérstaka hluti, til dæmis fartölvur. Bakpokar sem ætlaðir eru til íþrótta eru stundum með innbyggðri vatnsflösku og röri fyrir notkun á gönguferðum. Hægt er að stilla ólarnar á flestum bakpökum svo að bæði fullorðnir og börn geti notað þá á þægilegan hátt.
Alþýðuleikhúsið
Alþýðuleikhúsið var íslenskur leikhópur sem skilgreindi sig sem „gagnrýnið, framsækið leikhús“, en þau vildu fjalla um borgaralegan samtíðarveruleikann á listrænan hátt og vekja umræðu um þjóðfélagsmál. Þau vöktu þó ekki síður athygli fyrir óvenju leikræna framsetningu, kröftuga og agaða stílfærslu, en félagslegan boðskap.
Alþýðuleikhúsið stofnað
Alþýðuleikhúsið var stofnað á Akureyri 4. júlí 1975. Leikararnir Þórhildur Þorleifsdóttir, Arnar Jónsson og Þráinn Karlsson höfðu sagt upp stöðum sínum við Leikhúsið á Akureyri og voru kjarninn í þeim hóp sem stóð að stofnun leikhússins, en einnig má nefna Þráinn Bertelsson, Böðvar Guðmundsson, Kristínu Á Ólafsdóttur og Jón Hlöðver Áskelsson. Markmið leikhússins var að flytja leiklistarunnendum um allt land með einhverjum hætti efni sem vekti þau til umhugsunar og hvetja til umræðu um þjóðfélagsmál. Skipulag leikhússins var nýstárlegt og var grunnhugmyndin sú að sjálfstæðir hópar gætu myndast innan þess, eftir áhugamálum félaganna, og sótt fjármagn í sameiginlegan sjóð. Ákvarðanir voru teknar á aðalfundum og varð stjórn að hlíta ákvörðunum þeirra.
Starfsemi
Fyrstu árin var mest sýnt í Lindarbæ, en árið 1981 fékk leikhúsið inni í Hafnarbíói, sem stóð neðst við Barónsstíg, en þau sýndu einnig á Kjarvalsstöðum, í Þýska bókasafninu, Ásmundarsal, Hlaðvarpanum, Gamla bíói, Iðnó, Tjarnarbíói, Hafnarhúsinu og víðar.
Simon Pegg
thumb|240px|Pegg, [[2010]] Simon John Beckingham (f. 1970) er enskur leikari og uppistandari.
Eignarréttur
Nauðsyn eignarréttar
Skoski heimspekingurinn David Hume gerði grein fyrir því, að einkaeignarréttur yrði til af tveimur meginástæðum, vegna nísku náttúrunnar og skorts á náungakærleika. Þar sem nóg er til af öllu, þarf engan eignarrétt. Hann myndast til að afstýra árekstrum um takmörkuð gæði. Til dæmis þarf ekki einkaeignarrétt á andrúmslofti, þar sem notkun eins manns á því minnkar ekki tækifæri annarra til að nota það. Hins vegar þarf eignarrétt á bithögum, því að ella er hætta á ofbeit. Þar sem allir eru sáttir um notkun hluta eða fastar reglur gilda um hana, þarf engan eignarrétt heldur. Venjulega gera foreldrar og börn ekki skriflega samninga um framfærsluskyldu hvors aðila gagnvart hinum.
Myndun eignarréttar
Enski heimspekingurinn John Locke setti fram þá kenningu, að einkaeignarréttur gæti myndast á gæðum jarðar, án þess að skertur væri sameiginlegur réttur allra til þessara gæða (sem hann viðurkenndi líka). Ástæðan var sú, að afraksturinn var svo miklu meiri í skipulagi, þar sem var einkaeignarréttur á gæðum, að aðrir en eigendurnir nytu jafnan góðs af. Menn gætu með öðrum orðum slegið eign sinni á tiltekin gæði, án þess að aðrir sköðuðust af. Bandaríski heimspekingurinn Robert Nozick hefur gert frekari grein fyrir þessum kosti.
Gagnrýni eignarréttar
Þýski heimspekingurinn Karl Marx hélt því fram, að einkaeignarréttur á framleiðslutækjum leiddi til óþolandi ójafnaðar. Borgarastéttin hefði sölsað undir sig gæði, sem ættu að vera í sameign allra. Hann vildi, að öreigastéttin gerði byltingu og stofnaði sameignarskipulag. Bandaríski rithöfundurinn Henry George gagnrýndi hins vegar einkaeignarrétt á þeim gæðum, sem eru í eðli sínu takmörkuð (til dæmis land), svo að þau hækka í verði við aukna eftirspurn, án þess að eigendurnir hefðu gert neitt til að bæta þær. George vildi leggja á sérstakan jarðskatt til að gera upptækan slíkan gróða, sem hann taldi óverðskuldaðan. Marxismi og georgismi nutu mikils fylgis í upphafi 20. aldar, og tókst marxistum að leggja undir sig fjölda landa á öldinni. Í upphafi 21. aldar nýtur einkaeignarréttur þó víðtækari viðurkenningar en oft áður. Hafa ýmsar ríkisstjórnir, ekki síst í fyrrverandi sameignarríkjum, beitt sér fyrir einkavæðingu, myndun einkaeignarréttar á framleiðslufyrirtækjum.
Takmörk eignarréttar
John Locke, Robert Nozick og aðrir frjálshyggjumenn halda því fram, að eignarrétturinn sé nauðsynlegur frelsinu. Eignalausir menn séu ósjálfstæðir gagnvart ríkisvaldinu. Í stjórnarskrám vestrænna lýðræðis- og réttarríkja nýtur einkaeignarrétturinn víðast friðhelgi. Ekki má skerða eignir manna, nema almannahagsmunir krefji og komi fullar bætur fyrir. En Locke setti myndun eignarréttar þann fyrirvara, að hagur annarra skertist ekki. Hugsanlegur er árekstur eignarréttar og frelsis, til dæmis ef 19 af 20 vatnsbólum í eyðimerkurvin þorna upp, svo að einn maður, eigandi eina vatnsbólsins, hefur kverkatak á öllum öðrum og misnotar það. Nozick heldur því fram, að þá taki fyrirvari Lockes gildi, svo að einkaeignarréttur þessa eiganda víki fyrir frelsinu. Einn helsti hugsuður frjálshyggjunnar á 20. öld, Friedrich A. von Hayek, er sammála honum. En báðir telja þeir Hayek og Nozick, að við allar venjulegar kringumstæður nái einkaeignarréttur vel þeim tilgangi sínum að vernda frelsið.
Ófullkominn eignarréttur
Eignarréttur getur verið ófullkominn í einhverjum skilningi. Rithöfundurinn Hernando de Soto frá Perú heldur því til dæmis fram, að það standi fátækum þjóðum í suðri mjög fyrir þrifum, að fólk hafi þar margvíslegan nýtingarrétt, sem það geti ekki breytt í skrásettan og verndaðan einkaeignarrétt. Þess vegna liggi fjármagn þar dautt, en sé ekki undirorpið lífrænni þróun, eins og í vestrænum iðnríkjum. Annað dæmi um ófullkominn eignarrétt er fiskveiðiréttur á Íslandsmiðum. Hann er fólginn í aflahlutdeild (til dæmis 5% af leyfilegum þorskafla ársins 2005), sem eigendum skipa er úthlutað, en síðan eru reiknaðar út aflaheimildir miðað við leyfilegan heildarafla hvers árs (til dæmis 10.000 lestir árið 2005). Margvíslegar takmarkanir eru á framsali aflaheimildanna, auk þess sem þær njóta ekki að lögum fullrar viðurkenningar sem eignaréttindi. Ragnar Árnason, prófessor í fiskihagfræði í Háskóla Íslands, hefur óspart gagnrýnt, hversu ófullkominn eignarrétturinn er á fiskistofnum.
Las Vegas
thumb|Las Vegas strip Las Vegas er stærsta borg Nevada-fylkis í Bandaríkjunum. Borgin er aðallega þekkt fyrir fjölda spilavíta. Í borginni búa um 645.000 (2018) en ef nærliggjandi svæði eru talin með búa þar um 2,2 milljón manns. Las Vegas er stjórnaraðsetur Clark-sýslunnar. Las Vegas er einn af vinsælustu ferðamannastöðum heims.
Eignarréttur
Eignarréttarhagfræði
Bandaríski hagfræðingurinn Harold Demsetz er einn helsti frumkvöðull nýrrar greinar, eignarréttarhagfræðinnar. Demsetz telur eins og Hume, að einkaeignarréttur myndist vegna skorts á gæðum. Sá skortur getur orðið til (og líka horfið) vegna tæknibreytinga. Til dæmis fundust nýjar aðferðir til að senda út og taka á móti efni með hljóðbylgjum í fyrri heimsstyrjöld. Eftir það spruttu upp útvarpsstöðvar í Bandaríkjunum. Þegar þær útvörpuðu á stöðum nálægt hver annarri og á rásum nálægt hver annarri, trufluðu þær hver aðra. Dómstólar í Bandaríkjunum hófu að úthluta staðbundnum útvarpsrásum. Þannig var að myndast einkaeignarréttur á útvarpsrásum. En sú þróun var stöðvuð með löggjöf.
Johannes Larsen
Johannes Larsen (1867 – 1961) var danskur listmálari. Hann myndskreytti útgáfu af Íslendingasögum sem gefin var út í tilefni af Alþingishátíðinni árið 1930 og ferðaðist um Ísland sumurin 1927 og 1930 í þeim tilgangi. Vibeke Nørgaard Nielsen skrifaði bókina Sagafærden um hinar tvær ferðir Johannes Larsens til Íslands og er bókin byggð á dagbókum hans. Bókin hefur komið út á íslensku undir titlinum Listamaður á söguslóðum. Sigurlín Sveinbjarnardóttir þýddi bókina. Gerð hefur verið heimildarmynd eftir sögunni.
Eignarréttur
Eignarréttur, mengun og sóun náttúruauðlinda
Eignarréttarhagfræðingar segja, að mengun og sóun náttúruauðlinda stafi oftast af því, að einkaeignarréttur hefur ekki verið skilgreindur á þeim gæðum, sem menguð eru eða er sóað. Ef verksmiðja leiðir til dæmis úrgang út í stöðuvatn, sem aðrir veiða í, og spillir með því veiðinni, þá er það, vegna þess að eignarréttur veiðimannanna á stöðuvatninu hefur ekki verið viðurkenndur. Ástæðan til þess, að menn hella ekki úr öskutunnum sínum í garð náungans, er, að garður náungans er í einkaeign, svo að hans er gætt.
Las Vegas
Nafnið Las Vegas er oft látið ná yfir önnur svæði Clark-sýslunnar sem umlykja borgina. Þannig er hin 7,25 km langa aðalgata borgarinnar, Las Vegas Boulevard, að mestu utan borgarmarka Las Vegas eða í bænum Paradise.
Eignarréttur
Eignarréttur og dýrategundir í útrýmingarhættu
Sumar dýrategundir eru taldar í útrýmingarhættu, til dæmis hvalir, fílar í Afríku og nashyrningar. (Sumir líffræðingar segja að vísu, að margir hvalastofnar og flestar tegundir Afríkufíla séu ekki í neinni slíkri hættu.) Eignarréttarhagfræðingar segja, að besta ráðið til að tryggja, að þessum dýrategundum verði ekki útrýmt, sé að skilgreina eignaréttindi á þeim. Enginn tali um, að kindur séu í útrýmingarhættu. Það er, af því að þær eru í eigu einhvers, sem merkir sér þær og gætir þeirra. Erfitt getur að vísu verið að merkja sér hvali (þótt það sé ekki tæknilega ókleift), en ekki er erfiðara að skilgreina einkanýtingarréttindi á þeim en á þorski, ýsu eða öðrum nytjastofnum á Íslandsmiðum.
Las Vegas
Fyrir utan spilavítin eru það aðallega hinar mörgu sýningar sem eru einkennandi fyrir borgina. Listamenn sem starfa eða störfuðu í Las Vegas eru m.a. Elvis Presley, Tom Jones, Frank Sinatra og Céline Dion. Þá eru margar brúðkaupskapellur í borginni, sem orsakast af því að lög um hjúskaparstofnun (og hjúskaparslit) eru sérlega einföld.
Eignarréttur
Sameignarréttur
thumb|left|300px|[[Davíð Oddsson og Ragnar Árnason prófessor á ráðstefnu Mont Pèlerin-samtakanna í Reykjavík um eignarrétt í ágúst 2005. Davíð hafði forystu um einkavæðingu á Íslandi, og Ragnar er kunnur eignarréttarhagfræðingur á alþjóðavettvangi.]] Stundum merkir sameignarréttur ekkert annað en eignarréttur ríkisins á einhverjum hlutum eða gæðum. En stundum eiga margir menn saman hlut. Til dæmis má segja, að bændur á Suðurlandi eigi saman ýmis framleiðslusamvinnufélög. Sá hængur er á að dómi eignarréttarhagfræðinga, að eignarrétturinn er mjög ófullkominn. Hann er til dæmis ekki seljanlegur. Munurinn á hlutafélagi og samvinnufélagi er, að í hlutafélaginu getur eigandi selt hlut sinn. Hann hefur því meiri áhuga á langtímavirði hlutarins en aðilinn að samvinnufélaginu. Eftir því sem fleiri eiga einhver nýtanleg gæði saman, eru líka minni tengsl milli framlags hvers einstaks eiganda og afraksturs hans, sem myndar hættu á því, að einhverjir svíkist um.
Las Vegas
Bein þýðing á nafninu yfir á íslensku úr spænsku væri eiginlega "Túnin" eða engin.
Saga borgarinnar
thumb|Las Vegas árið 1895
Eignarréttur
Tenglar
fa:حقوق مالکیت
Las Vegas
Saga borgarinnar
Fyrsta byggðin á Las Vegas svæðinu komst á fót árið 1854 fyrir tilstuðlan mormónakirkjunnar, en byggðin var yfirgefin þremur árum seinna. Um miðjan 7. áratug 19. aldar byggði bandaríski herinn Fort Baker virkið á þeim stað sem Las Vegas er nú. Vegna vatnslinda sinna varð Las Vegas að mikilvægum áningarstað fyrir vagnlestir og lestir á leið milli Kaliforníu í vestri og New Mexico í austri. 1903 seldi ekkjan Helen Stewart fyrir 55 þúsund dollara stóran hluta af búgarði sínum til járnbrautafyrirtækis, sem aftur á móti seldi sama landið 15. maí 1905 fyrir 265 þúsund dollara til áhættufjárfesta. Borgin Las Vegas telst opinberlega stofnuð þennan dag. Hornsteinar hins hraða vaxtar Las Vegas voru lögleiðing fjárhættuspils 1931 og bygging Hoover stíflan 1931-1935. Mafíuforinginn Bugsy Siegel byrjaði á 5. áratugnum að byggja hótel með innbyggðu spilavíti og setti þar með af stað þróun sem hefur haldist fram til dagsins í dag. Athafnamaðurinn Howard Hughes bolaði mafíunni burt úr borginni milli þess sem hann keypti upp eignir í borginni.
Þekkt hótel og kennileiti
thumb|Luxor hótel thumb|MGM Grand Hotel, næststærsta hótel í heimi thumb|Eftirgerð af Eiffelturninum í [[París]] Hótel setja mikinn svip á Las Vegas og eru þau gjarnan samtvinnuð við spilavítin.
Standing on the Shoulder of Giants
Lagalisti
Öll lög samin af Noel Gallagher, nema annað sé tekið fram.
Nicholas Murray Butler
Nicholas Murray Butler (2. apríl 1862 – 7. desember 1947) var bandarískur heimspekingur, erindreki og kennari. Butler var rektor Columbia-háskóla, forseti friðarstofnunar Carnegies og handhafi friðarverðlauna Nóbels. Hann var svo þekktur og virtur í Bandaríkjunum að The New York Times birti jólakveðju hans til landsmanna á hverju ári.
Æviágrip
Árið 1920 bauð Butler sig fram til forseta í forvali Repúblikanaflokksins en tapaði fyrir Warren G. Harding. Hann bauð sig aftur fram án árangurs árið 1928. Árið 1931 hlaut Butler, ásamt Jane Addams, friðarverðlaun Nóbels fyrir að hvetja til samþykktar á Kellogg-Briand-sáttmálanum, sem gerði stríð ólöglegt samkvæmt alþjóðalögum. Frá 1928 til 1946 var Butler jafnframt forseti bresk-bandaríska Pílagrímafélagsins.
Butler heimsótti Berlín árið 1933 eftir valdatöku nasista í Þýskalandi og brá mjög í brún þegar hann sá stjórnarhætti Hitlers. Eftir heimkomuna til New York hélt Butler blaðamannafund og lýsti yfir þungum áhyggjum af ástandinu í Þýskalandi. Hann dró til baka fjárstyrk Friðarstofnunar Carnegies til þýskra prófessora og bauð í staðinn þýska sagnfræðingnum Hajo Holborn þriggja ára styrk til náms í bandarískum háskóla að eigin vali.
Eftir að Þjóðverjar hertóku Noreg í seinni heimsstyrjöldinni sendi Butler Norðmönnum baráttukveðjur þann 27. apríl 1941:
"Við Bandaríkjamenn upplifum okkur nátengda Noregi og norsku þjóðinni. Norðmenn eru löghlýðin og friðelsk þjóð sem hefur lagt gríðarmikið fram til menningar okkar og siðhátta, þjóð sem er laus við hernaðar- og stjórnvaldametnað, þjóð sem hefur unnið að alþjóðlegum skilningi milli ríkjanna, meðal annars með veitingu friðarverðlauna Nóbels. Það var áfall fyrir okkur Bandaríkjamenn þegar Noregur varð fyrir fyrirvaralausri árás sterkari óvinar. Árásin var liður í vandlega undirbúinni áætlun um að ráðast á hverja frjálsu Evrópuþjóðina á fætur annarri og kúga þær af villimannslegu ofbeldi."
- Nicholas Murray Butler («Message to Norway», útvarpað 27. apríl 1941)
Darja Dontsova
thumb|right|250px|Darja Dontsova Agríppína Arkadjevna Dontsova eða Darja Dontsova (f. 1952) er rússneskur rithöfundur.
Nicholas Crafts
thumb|Nicholas Crafts (9.mars 1949) Nicholas Francis Robert Crafts fæddur 9.mars 1949 í Nottingham á Englandi, fyrrum prófessor í sögu hagfræðinnar í London School of Economics frá 1995 - 2005, einnig fyrrum prófessor í University of Leeds 1987 - 1988, er nú prófessor í London School of Economics og Political Science University of London síðan 1995 og er einnig prófessor í sögu hagfræðinnar í University of Warwick og hefur verið síðan 2005. Crafts kennir einnig fyrir TRIUM Global Executive MBA Program, bandalag NYU Stern School of Business. Crafts gekk í Brunts Grammar School í Mansfield. Hann var nemi við Trinity College í Cambridge og lauk BA -prófi í hagfræði árið 1970.
Framlag til hagfræðinnar
Crafts sérhæfir sig mörgu, meðal annars í breskri hagfræði seinustu 200 ára, evrópskum hagvexti, sagnfræði bresku hagfræðinnar, iðnbyltingunni, alþjóðlegum tekjujöfnuðum, sérstaklega tengdum mannþróunnarvísitölum. Cafts hefur yfir ævina skrifað og gefið út gríðarlegt magn af allskyns greinum og fræðiritum, til dæmis um bresk yfirvöld og alþjóðastofnanir líkt og Alþjóðagjaldeyrissjóðinn.
Á níunda áratugnum lagði Crafts fram þá kenningu að á meðan iðnbyltingunni stóð var óeðlilega hátt hlutfall breska hagkerfisins (miðað við önnur lönd sem iðnvæddust síðar) varið til iðnaðar og alþjóðaviðskipta og að breskt hagkerfi hafði og mun alltaf eiga það til að vaxa hægt. Crafts segir að þegar Þýskaland og Bandaríkin náðu Bretlandi fram undir lok nítjándu aldar, var það ekki vegna þess að brestur í Bretlandi hægði heldur uxu þau lönd hraðar, enda bæði stærri lönd. Crafts mældi vaxtarhraða ýmissa atvinnugreina til þess að mæla vöxt breska hagkerfisins meðan á iðnbyltingunni stóð. Hann komst að því að heildar vöxtur var mun lægri en áður hafði verið talið, og var aðalega í tveimur atvinnugreinum, bómuli og járni. Nokkrir sagnfræðingar (ekki Crafts sjálfur) notuðu þessar tölur til að gefa til kynna að það væri óviðeigandi að lýsa tímabilinu sem „iðnbyltingu“. Flestir héldu því hins vegar fram að þótt vaxtarhraði hefði verið hægari og stöðugri í iðnbyltingunni en áður var talið, þá væri hinsvegar hugmyndin um „iðnbyltingu“ enn gild.
Tölvuleikjaverðlaun BAFTA
Tölvuleikjaverðlaun BAFTA eru verðlaun Bresku kvikmynda og sjóvarpsþátta akademíunar fyrir bestu tölvuleikina. Verðlaunin voru fyrst haldin 2003 þegar að tölvuleikjaverðlaun BAFTA voru aðskild verðlaunum BAFTA í skemmtanaiðnaðinum.
Þingvellir
thumb|left|Almannagjá á Þingvöllum thumbnail|left|Flosagjá Þingvellir eru einn af mikilvægustu stöðunum í íslenskri sögu. Alþingi var stofnað á Þingvöllum árið 930 og kom þar saman árlega allt fram til ársins 1798. Það var árið 999 eða 1000 sem lögsögumaðurinn Þorgeir Ljósvetningagoði lagðist undir feld og lýsti Íslendinga í kjölfarið kristna. thumb|right|Staðsetning Þingvalla Það var einnig á Þingvöllum sem Íslendingar lýstu yfir sjálfstæði þann 17. júní 1944. Þangað hafa margir íslenskir listamenn sótt innblástur sinn, til dæmis Jóhannes Kjarval.
Skammt frá Þingvallakirkju er svokallaður þjóðargrafreitur, þar sem Jónas Hallgrímsson og Einar Benediktsson eru grafnir.
Miðkjörtímabilskosningar í Bandaríkjunum
Í Bandaríkjunum er kosið til forseta á fjögurra ára fresti en á miðju kjörtímabili forseta eru haldnar svokallaðar miðkjörtímabilskosningar (e. midterm elections). Í þeim kosningum er kosið til löggjafarþings Bandaríkjanna ásamt því að kosið er til embætta á lægri stigum stjórnsýslunnar.
Yfirleitt er litið svo á að þessar miðkjörtímabilskosningar séu ákveðinn dómur á það hvernig sitjandi forseti og sá flokkur sem hefur meirihluta í þinginu hefur staðið sig þangað til. Tveggja flokka kerfi er í Bandaríkjunum, demókratar og repúblikanar verandi þeir flokkar sem skipta með sér völdum, og algengast er að meirihluti færist yfir á minnihlutaflokk í þessum kosningum.
Kjörsókn
Kjörsókn miðkjörtímabilskosninga er yfirleitt afar dræm. Svo virðist vera sem fólk hafi minni áhuga á því að taka þátt í miðkjörtímabilskosningum heldur en kosningunum sem haldnar eru á fjögurra ára fresti. Kjörsókn í ár var einstaklega lítil. Fyrir kosningarnar hafði Gallup gert könnun á áhuga almennings á kosningum og komst þá að þeirri niðurstöðu að kjörsókn yrði líkleg til að vera dræm vegna lítils áhuga á kosningunum. Áhugaleysi kjósenda gæti stafað af því að breytingar væru ólíklegar í stjórnsýslu landsins þrátt fyrir að repúblikanar næðu meirihluta í öldungadeild ásamt því að halda meirihluta sæta í fulltrúadeild þar sem forsetinn væri hvort eð er úr flokki demókrata. Hvatinn til að kjósa virðist vera minni þar sem atkvæðin nýttust ekki til stórra breytinga.
Þingkosningar
Bandaríkjaþing skiptist í tvær deildir, fulltrúadeild og öldungadeild. Í miðkjörtímabilskosningum er kosið í öll sæti fulltrúadeildarinnar sem eru 435 ásamt því að kosið er í laus sæti í öldungadeildinni
Miðkjörtímabilskosningar 2014
Kosningar 2014 voru haldnar þann 4. nóvember. Kosið var til allra 435 sæta fulltrúadeildarinnar og til 36 sæta öldungadeildarinnar. Einnig voru 38 ríkisstjórar kosnir, 46 löggjafasamkomur innan ríkja, löggjafaþing fjögurra landssvæða undir stjórn Bandaríkjanna voru endurnýjuð ásamt því að kosið var um ýmis mál innan ríkja eða sýslna Bandaríkjanna.
Í kosningunum árið 2012, þar sem Barack Obama var endurkjörinn forseti Bandaríkjanna, hafði Repúblikanaflokkurinn haldið meirihluta í fulltrúadeild þingsins á meðan demókratar höfðu haldið meirihluta í öldungadeildinni.
Árið 2014 náðu repúblikanar hins vegar meirihluta í öldungadeildinni og eiga nú 52 sæti þar á meðan demókratar eiga 45. Hvað varðar fulltrúadeild þingsins juku repúblikanar enn á forskot sitt en niðurstöður kosninganna þýða að 243 sæti deildarinnar tilheyra repúblikönum en Demókratar eiga 181 sæti.
Af þeim 36 ríkisstjórasætum sem kosið var um í miðkjörtímabilskosningum 2014 fengu repúblikanar 24 ríkisstjóra en demókratar 11 ríkisstjóra.
Kristinn R. Þórisson
Kristinn R. Þórisson er íslenskur vísindamaður sem stundar rannsóknir í gervigreind. Hann er stofnandi Icelandic Institute for Intelligent Machines (IIIM).
Óðal feðranna
Óðal feðranna er fyrsta kvikmynd Hrafns Gunnlaugssonar í fullri lengd. Hún fjallar meðal annars um fólksfækkun í dreifbýli á Íslandi. Tónlistin er eftir Magnús Eiríksson og Gunnar Þórðarson.
Safnaðarheimili
Safnaðarheimili er hús sem söfnuður rekur fyrir starfsemi sína. Þau standa yfirleitt í grennd við kirkjurnar sem viðkomandi söfnuðir tilheyra. Í safnaðarheimilum er yfirleitt aðstaða fyrir félagslíf safnaðarins, svo sem fundi eða basara.
Kirkja Satans
Sataníska biblían er höfuðrit samtakanna og eru höfuðstöðvarnar í Hell's Kitchen, Manhattan.
Meðlimir trúa ekki beinlínis á Satan en sjá hann sem tákn einstaklingshyggju og uppljómunar. Athafnir eins og giftingar, jarðarfarir og skírnir eru framkvæmdar af samtökunum.
Pink
thumb|P!nk Alecia Beth Moore (P!nk) (f. 8. september 1979 í Doylestown í Pennsylvaníu) er bandarísk poppsöngkona.
Konungsríkið Skotland
thumb|Fáni Skotlands sem notaður er enn þann dag í dag. Konungsríkið Skotland (gelíska: Rìoghachd na h-Alba, skoska: Kinrick o Scotland) var ríki í Norðvestur-Evrópu sem var á dögum frá 843 til 1707. Ríkið, sem var á norðurhluta Stóra-Bretlands, náði yfir þriðjung eyjunnar. Einu landamæri þess á landi lágu að Englandi, en þau tvö ríki sameinuðust árið 1707 með Sambandslögunum 1707 og úr varð konungsríkið Stóra-Bretland. Allt frá árinu 1482 var yfirráðasvæði konungsríkisins bundið við Skotland nútímans. Fyrir utan fastaland Skotlands náði konungsríkið yfir um 790 eyjar.
Edinborg var höfuðborg konungsríkisins Skotlands. Árið 1700 var íbúafjöldi Skotlands um það bil 1,1 milljón manns.
Tatjana Ústínova
thumb|right|250px|Tatiana Ustinova Tatiana Vitalievna Ustinova (f. 1968) er rússneskur rithöfundur.
Illska
thumb|[[Loki er goðmagn óreglu og ódyggðar í norrænni trú þar sem ekki er að finna eiginlega illsku í skilningi abrahamíska trúarbragða þar sem Guð heyir eilífa baráttu við goð illskunar; Satan.]] Illska er hugtak sem hefur gríðarlega víðtæka merkingu og nær ótútskýranlegt vegna afstæðs skilnings á hvað hægt sé að skilgreina sem illsku. Ólíkir mannhópar, menningarheimar og trúarbrögð geta skilgreint illsku á ólíkan hátt. En þó er hægt að fullyrða að einn allsherjar almennur skilningur sé til hjá flestum mannhópum jarðar á að illska sé fjarvera samkenndar. Illsku hefur verið lýst sem andstæðu góðs eða góðmennsku þ.e. kærleika, samkenndar og ástar. En illsku er einnig lýst sem öfgakenndu formi sjálfselsku eða sjálfhverfu. Í sumum trúarbrögðum, einkum austrænum, er illska einfaldlega séð sem öfgakennt form fávísi, þekkingarleysis eða heimsku.
Ólíkur skilningur er á illsku eftir ólíkum menningarheimum og fer það oftast eftir trúarlegri heimsýn, þá hvort um siðferðislega tvíhyggju sé að ræða: þar sem hið góða er allsherjar (Guð) og heyir baráttu við að útrýma hinu illa (Satan) sem er einnig allsherjar sbr. kristni, gyðingdóm og íslam, eða hvort um nátúralíska heildarhyggju sé að ræða: þar sem hið góða (ljós og regla) og illt (myrkur og óregla) eru séð sem tvær hliðar á sama guðdómlega veruleikanum sbr. hindúisma og norræna goðafræði. Svo hið guðlega fyrir hinum fyrrnefnda væri algjörlega gott og sýnir aldrei grimmd, en hið guðlega fyrir þeim síðarnefndu er bæði gott og illt, og sýnir grimmd eða kærleika til skiptis til að viðhalda jafnvægi á milli reglu og óreglu.
T. J. Miller
thumbnail|T.J. Miller Todd Joseph Miller (f. 1981) er bandarískur gamanleikari.
Westminster-sáttmálinn (1654)
thumb|right|Gamli hallargarðurinn við Westminster-höll. Málverk eftir [[Thomas Malton.]] Westminster-sáttmálinn (1654) var friðarsamningur milli Enska samveldisins og stéttaþings Hollands sem batt enda á Fyrsta stríð Englands og Hollands. Hann var undirritaður 15. apríl (nýi stíll) 1654. Samningurinn innihélt leynilegan viðauka sem kvað á um að Hollendingar settu lög sem útilokuðu Vilhjálm af Óraníu frá ríkisstjóraembætti. Einangrunarlögin höfðu mikil áhrif á stjórnmál í Hollandi næstu ár. Samningurinn fól í sér þá nýjung að alþjóðlegur gerðadómur skipaður Hollendingum að hálfu og Englendingum að hálfu úrskurðaði um deiluefni vegna samningsins. Mótmælendakantónur Sviss áttu að eiga bindandi síðasta úrskurðarvald ef gerðadómnum tækist ekki að ná niðurstöðu.
Simpson-fjölskyldan, þáttaröð 4
Fjórða þáttaröðin af bandaríska teiknimyndaþættinum Simpson-fjölskyldan hóf sýningar 24. september 1992 og kláraðist þann 13. maí 1993. Þættirnir voru 22 og hver þeirra um 22 mín að lengd. Þáttaröðin er talin sú besta af aðdáendum þáttana. Í þessari þáttaröð hætti framleiðslufyrirtækið Klasky-Csupo við gerð þáttana og Film Roman tók við.
Mexíkóhásléttan
thumb|Kort. Mexíkóhásléttan (spænska: Altiplanicie Mexicana) er stórt hálendi í norður og mið-Mexíkó sem spannar frá landamærum Bandaríkjanna í norðri og að mexíkóska eldfjallabeltinu í suðri. Fjallgarðarnir Sierra Madre Occidental og Sierra Madre Oriental marka hásléttuna í vestri og austri. Flatarmál er rúmlega 600.000 ferkílómetrar.
Meðalhæð hásléttunnar er 1.825. Í fylkinu Zacatecas er henni skipt í norður (Mesa del Norte) og suður (Mesa Central). Sú syðri er hærri og eru þar einar stærstu borgir landsins, þar á meðal Mexíkóborg. Eyðimerkur og runnagróður einkenna sléttuna en furu og eikarskógar eru í fjalllendi.
Hergilsey
Hergilsey er eyja fremur norðarlega í Breiðafirði. Að sögn Landnámu heitir hún eftir Hergils hnapprass sem þar bjó. Faðir hans var Þrándur mjóbeinn, sem kom til Íslands með Geirmundi heljarskinni, nam hluta Breiðafjarðareyja og bjó í Flatey. Kona hans var dóttir Gils skeiðarnefs, landnámsmanns í Gilsfirði. Sonur Hergils var Ingjaldur, sem kemur við Gísla sögu Súrssonar. Kona Hergils var Þórarna dóttir Ketils ilbreiðs Þorbjarnar tálkna.
Heimildir benda til þess að eyjan hafi ýmist verið byggð eða í eyði fram eftir öldum en árið 1783 flutti maður að nafni Eggert Ólafsson (langalangafi Jochums Eggertssonar) þangað og tókst að byggja Hergilsey svo upp að átján árum síðar bjuggu þar 60 manns. Eyjan er ekki stór en henni fylgja mikil hlunnindi, eggjatekja, fuglatekja, selveiði og fleira og þaðan er stutt á góð fiskimið. Seinna bjó þar Snæbjörn Kristjánsson (1854–1938), landskunnur sjósóknari og héraðshöfðingi og gaf hann út ævisögu sína, Sögu Snæbjarnar í Hergilsey, sem þykir einkar góð heimild um mannlíf og búskaparhætti í Breiðafjarðareyjum. Hergilsey fór í eyði 1946.
Eynni tilheyra um þrjátíu úteyjar og hólmar, þar á meðal Oddbjarnarsker. Þaðan réru oft tugir báta.
Sísjóriða
Sísjóriða (franska og enska: mal de debarquement syndrome, skammstafað MdDS) er líkamlegur kvilli sem lýsir sér í því að sjúklingurinn finnur fyrir sjóriðu, löngu eftir að hann er kominn á fast land. Kvillinn getur líka komið fram við annars konar hreyfingu.
Tilfinningin getur horfið eftir nokkra mánuði en dæmi eru um fólk sem hefur þjáðst af sísjóriðu árum saman.
Ekki er vitað af hverju kvillinn stafar en helst er giskað á að innra eyrað nái ekki að stilla sig eftir veltuna á sjónum. Engin úrræði eru enn til staðar fyrir sjúklinga.
Markfæði
Markfæði er heiti notað innan matvælafræða og matvælaiðnaðar um matvæli sem markaðssett eru sem heilsubótarefni og er neytt sem slíkra fremur en til að fullnægja grunnnæringarþörfum. Til að kallast markfæði þarf fæðan því að hafa sannanlega jákvæð áhrif á heilsu manna umfram það grunnhlutverk allra matvæla að leggja manninum til næringarefni. Meðal algengra afurða sem taldar eru til markfæðis má til dæmis nefna lýsi og ýmis matvæli bætt með lífvirkum efnum á borð við vítamín, stanól estera og lifandi mjólkursýrugerla.
Peyman Moaadi
Peyman Moaadi (f. 5. mars 1971) er íranskur leikari. Hann fæddist í New York en fjölskyldan fluttist aftur til Írans þegar hann var fimm ára.
Æ
Æ eða æ er þrítugasti og fyrsti bókstafurinn í íslenska stafrófinu, tuttugasti og áttundi í því færeyska og tuttugasti og sjöundi í því danska, norska og fornenska. Má rekja uppruna þess til munka sem unnu við endurskrifun á bókum og skeyttu gjarnan „A“ og „E“ saman í einn bókstaf til þess að spara pláss, finna má dæmi um þetta í gömlum latneskum ritum.
Í alþjóðlega hljóðstafrófinu táknar hann tvíhljóðann /ai/ í Íslensku, tvíhljóðann /εa/ eða sérhljóðann /a/ í færeysku, sérhljóðann /ɛ/ í dönsku og norsku sem táknar þar sama hljóðið og Ä í sænsku og þýsku.
Æ og æ eru í Unicode og ISO 8859-1 táknaðir með kóðapunktunum 198 og 230 eða C6 og E6 eins og það er skrifað í sextándakerfinu.
Vök (hljómsveit)
Vök er rafpopp eða indie-popphljómsveit frá Hafnarfirði sem stofnuð var árið 2013. Sama ár sigraði hljómsveitin Músíktilraunir. Meðal áhrifavalda eru Portishead, Air og Massive Attack.
Hljómsveitin vann þrenn verðlaun á Íslensku tónlistarverðlaununum árið 2020 og þar á meðal plötu ársins.
Juðari
thumb| Hjámiðjujuðari með sandpappírsskífum í mismunandi grófleika. thumb| Juðari með spennum til að festa sandpappír.
Juðari er verkfæri sem notað er til að slétta yfirborð með því að slípa með sandpappír. Juðarar, sem stundum eru kallaðir slípivélar, eru yfirleitt knúnir rafmagni en margar mismunandi gerðir eru þó til. Sandpappír er festur á juðarann sem svo alla jafna færir pappírinn fram og aftur eða snýr honum í hringi og pússar þannig flötinn sléttan. Sandpappírinn getur verið með mismunandi grófleika, grófur pappír er lág tala (t.d. 60) og fínni pappír hærri tala (t.d. 400).
Familiar To Millions
Familiar To Millions er tvöföld plata sem var tekin upp á tónleikum Oasis á Wembley í júlí árið 2000.
Lagalisti
Öll lög samin af Noel Gallagher nema annað sé tekið fram.
Námaskarð
thumb|Námaskarð.
Námaskarð er lítið og stutt skarð norðan í Námafjalli sem þjóðvegur 1 í Mývatnssveit liggur um. Þar er jarðhiti og hverasvæði.
Geirsgata
Geirsgata er tengibraut í miðbæ Reykjavíkur. Hún liggur meðfram höfninni sunnanverðri og tengir Mýrargötu í vestri við Kalkofnsveg í austri. Hámarkshraði er 50 km/klst og hún er tvístefnugata. Kolaportið er við Geirsgötu.
Penn Badgley
Penn Dayton Badgley (fæddur 1. nóvember 1986) er bandarískur leikari. Hann er best þekktur fyrir hlutverk sitt sem Dan Humphrey í sjónvarsþáttaröðinni Gossip Girl. Hann hefur einnig leikið í kvikmyndunum John Tucker Must Die, The Stepfather, Easy A og Margin Call.
Æska
Penn fæddist í Baltimore í Maryland og eyddi barnæsku sinni ýmist í Richmond í Virgínu og Seattle í Washington. Í Seattle gekk hann í Charles Wright-akademíska skólann (í Tacoma í Washington) og var hann í barnaleikhúsinu í Seattle. Hann byrjaði snemma að tala fyrir barna-útvarpsstöðvar.
11 ára, flutti Penn með móður sinni til Hollywood og byrjaði leiklistarferil sinn. Samkvæmt meðleikara Badgleys, Blake Lively, reyndi Penn einnig fyrir sér sem söngvari og gaf út smáskífu árið 1998. Fjórtán ára tók Penn California High School Proficiency Exam og byrjaði í Santa Monica-háskólanum. Eftir að hafa klárað tvö ár í Santa Monica-háskólanum fékk hann inngöngu sem 3. árs nemi í Háskólann í Suður-Kaliforníu (USC), 17 ára gamall. Þar tók hann inngöngupróf samkvæmt reglum.
Byrjun
Í fyrsta sinn sem Penn komst á kreditlista var þegar hann talaði inn á leikinn Mario Golf 64 árið 1999 en hann segist aldrei hafa spilað leikinn sjálfur. Hann endurtók leikinn árið 2000 þegar hann talaði inn á leikinn Mario Tennis 64. Hann birtist fyrst í sjónvarpi í þætti af Will & Grace. Hann fór þá að koma fram í þáttum eins og Daddio, The Brothers Garcia og What I Like About You ásamt fleirum. Hann lék einnig Scott Tucker, yngri bróður Johns Tucker, í John Tucker Must Die. Á opnunarhelgi myndarinnar halaði myndin inn 14,3 milljónum dala,og lenti í 3. sæti yfir gróðamestu myndir helgarinnar. 2. nóvember, hafði myndin samtals halað inn 41 milljón dala.
Stóru tækifærin
Fyrsta eftirtektarverða hlutverk Badgleys var hlutverk hans sem Philip Chancellor IV#8 í sápuóperunni The Young and the Restless (2000-2001). Hann var tilnefndur árið 2001 á Young Artist Award fyrir bestu frammistöðu í dagsjónvarpi fyrir þetta hlutverk.
Árið 2002 lék hann í hálftíma seriunni Do Over. Hann lék Joel Larsen, 34 ára mann, sem fær annað tækifæri til þess að lifa lífinu sínu rétt vegna skrýtins slyss sem lætur hann fara aftur til ársins 1980 og er hann þá 14 ára. Þátturinn var frumsýndur á WB-stöðinni, sem er núna CW-stöðin. Hann kom fram í the Tonight Show með Jay Leno þegar Do Over var frumsýndur. Þessi sjónvarpsþáttur var afturkallaður stuttu seinna. Badgley kom seinna fram í Drive Thru og þá lék hann Van en í myndinni lék einnig meðleikkona hans í Gossip Girl, Leighton Meester.
Hann leikur einnig í endurgerð myndarinnar The Stepfather frá árinu 1987.
Einkalíf
Seint árið 2007 var tilkynnt að Penn væri byrjaður með mótleikkonu sinni úr Gossip Girl og fyrrverandi bekkjarfélaga í æsku, Blake Lively. Í maí 2008 hafði tímaritið People birt myndir af þeim tveimur að kyssast í fríi í Mexíkó. Þau tvö hafa talað meira opinberlega um samband sitt síðan þá. Þau hættu saman haustið 2010.
Í október 2008 kom Penn fram ásamt Blake í MoveOn.org framboðsauglýsingu til stuðnings Barack Obama.
Fólkaflokkurinn
Fólkaflokkurinn (færeyska: Fólkaflokkurin eða Hin føroyski fólkaflokkurin) er færeyskur stjórnmálaflokkur, stofnaður árið 1939 undir nafninu Vinnuflokkurin. Stefna flokksins er frjálslyndisstefna, íhaldsstefna og sjálfstæði færeyja. Flokkurinn er á Færeyska lögþinginu. Flokkurinn er einn af fjóru stóru flokkunum, síðan í kosningunum 2008 þegar að flokkurinn fékk sjö sæti í Lögþinginu.
Þegar að formaðurinn Anfinn Kallsberg ákvað að bjóða sig ekki fram til endurkjörs hófst ný kosningabarátta. Tveir buðu sig fram, Jørgen Niclasen fyrrverandi sjávarútvegsráðherra og Bjarni Djurholm núverandi viðskipta og iðnaðaráðherra. Kosningin 2. ágúst 2007 endaði með meirihlutaatkvæða Jørgen Niclasen sem gerði hann að formanni flokksins.
Flokkurinn er meðlimur Alþjóðlega Demókratíska sambandsins.
Saga
Flokkurinn var stofnaður árið 1939 sem Vinnuflokkurinn. Flokkurinn er afsprengi sjálfstjórnarflokksins vegna ósættis um breytingar á lögum um landréttindi. Hinn nýstofnaði flokkur hélt stefnu um hagfræðilega frjálslyndistefnu og félagslegri íhaldstjórn með markhóp á fiskiðnaðinn og einkafyrirtæki. Hagfræðiáætlun flokksins var að nýta auðlindir þjóðarinnar til að minnka þörfina fyrir samvinnu eyjanna við Danmörk. Flokkurinn fékk sitt núverandi nafn árið 1940.
Flokkurinn fór í meirihlutasamstarf við Jafnaðarflokkinn árið 1990 sem braut hringrás hægri-miðju og vinstri-miðju meirihluta. Flokkurinn hætti í samstarfinu árið 1993 og var skipt út fyrir vinstri sinnaða flokka. Í kosningunum 1994 tapaði flokkurinn fjórðung atkvæða og var enn í minnihluta. Flokkurinn fór þó aftur í meirihlutastjórn árið 1996 með Sambandsflokknum, Sjálfstjórnarflokknum og Verkamannafylkingingunni.
Alnus nepalensis
Alnus nepalensis er elritegund frá heittempruðum svæðum á hálendi Himalajafjalla. Tréið er kallað Utis á nepölsku. Það er notað til að endurheimta landgæði, sem eldiviður og til kolagerðar. Þetta er ríkistré Indverska ríkisins Nagaland.
Fólkaflokkurinn
Saga
Í kosningunum 1998 komst flokkurinn aftur í sömu stöðu og fyrir árið 1994 og fór í meirihlutastjórn með Þjóðveldisflokkinum og Sjálfstjórnarflokknum, þar sem flokkurinn samþykkti stefnu um að sækjast eftir fullu sjálfstæði. Sjálfstæðisáætlun meirihlutans mistókst árið 2001 þegar Danmörk hótaði að enda öllum fjárstuðningi mun fyrr en búist var við. Í næstu kosningum var flokkurinn enn með 21% atkvæða og var í endurnýjuðum meirihluta þar sem Miðflokkurinn kom nýr inn í stjórnarsamstarfið.
Alnus nepalensis
Lýsing
A. nepalensis er stórt lauffellandi elri með silfurgráum berki sem nær að 30 m hæð og 60 sm að bolþykkt. Blöðin eru stakstæð, heil, grunntennt, með áberandi æðum samsíða, 7–16 sm löng og 5–10 sm breið. Blómin eru í reklum, karl og kvenblóm aðskilin en á sama tré. Karlreklarnir eru 10 til 25 sm langir og hangandi, en kvenblómin eru upprétt, 1 til 2 sm löng, með allt að 8 saman í "axillary racemes". Óvenjuleg fyrir elri þá koma blómin að hausti, með fræþroska árið eftir.
Fólkaflokkurinn
Saga
Flokkurinn náði sæti í Þjóðþingi Danmerkur árið 2005, en tapaði því aftur í kosningunum árið 2007. Í lögþingskosningunum 2008 vann flokkurinn 20,1% atkvæða og 7 sæti af 33.
Alnus nepalensis
Nytjar
Hann vex hratt og er stundum plantað sem rofvörn á fjallshlíðum og til endurhemtar landgæða í skiftirækt. Hann er með svepprótarhnýði sem binda nitur úr andrúmslofti. Timbrið er meðalhart. Það er stundum notað til að gera kassa og aðra létta smíði, en aðallega í eldivið, þar sem hann brennur hratt en jafnt, og í kolagerð. Eins og er er þessi tegund helst valin af mismunandi innfæddum þjóðarbrotum svo sem H'mong, Nung og Thu Lao í Simacai héraði (Lao Cai province, Norður Víetnam) til að endurheimta og auðga skóga með innfæddri þekkingu (SPERI, CENDI)
Landakotstún
thumb|Landakotstún. Landakotstún er opið svæði í Vesturbæ Reykjavíkur. Á vestanverðu túninu eru aðalbækistöðvar kaþólikka á Íslandi, Landakotskirkja með safnaðarheimili og íbúðum presta. Við túnið standa einnig Landakotsskóli og Landakotsspítali, sem kirkjan stofnaði en er nú hluti af Landspítala. Sjálft túnið er grasi vaxið, með trjám og kjarri, og þar eru göngustígar og róluvöllur. Loks er bílastæði í norðausturhorni túnsins. Umhverfis það standa hús við Hávallagötu í suðri, Hólavallagötu í austri og Túngötu í norðri, en sú síðastnefnda er kennd við túnið.
Áður fyrr stóð kotið Landakot á Landakotstúni, og dregur það nafn sitt af því. Umhverfis túnið voru túngarðar, sem Garðastræti heitir eftir, en þá náði túnið þangað austur.
Varðveislusafn
Í sumum tilvikum, til dæmis fyrir sérhæfð háskólabókasöfn ber doktorsnemum skylda til þess að skila eintaki af doktorsritgerð sinni til varðveislusafns háskólabókasafnsins. Í lögum margra landa um skylduskil er mælt fyrir um að varðveita eigi eintök af öllu útgefnu efni, þar með töldu rafrænu efni. Í slíkum tilvikum er aðferðum vefsöfnunar stundum beitt.
Colin McRae
thumb|Colin McRae árið 2007
County Galway
Galway-sýsla (Írska: Contae na Gaillimhe, enska: County Galway) er sýsla á vesturströnd Írlands. Hún er í Connacht-héraði.
Hansína Regína Björnsdóttir
Hansína Regína Björnsdóttir (6. júní 1884 – 5. febrúar 1973) var íslenskur ljósmyndari sem undirritaði ljósmyndir sínar með nafninu H. Eiríksson. Ljósmyndasafn hennar er í vörslu Þjóðminjasafns Íslands.
Æska og uppvöxtur
Hansína Regína Björnsdóttir fæddist þann 6. júní árið 1884 á Eskifirði. Foreldrar hennar voru Súsanna Sophie Níelsdóttir Weywadt og Björn Eiríksson. Hansína var ein af átta börnum hjónanna og ólst upp í umsjá móður sinnar, sem sá fyrir heimilinu á meðan eiginmaður hennar vann sem trésmiður. Hansína var langafadóttir Hans Jonatans, sem hafði komið til Íslands eftir að hafa sloppið úr þrældómi í dönsku Vestur-Indíum. Hans Jonatan var fyrsti innflytjandinn til Íslands af afrískum uppruna og hann eignaðist tvö börn með íslenskri eiginkonu sinni, Katrínu Antoníusdóttur: Lúðvík Stefán og Hansínu Regínu, föðurmóður og nöfnu Hansínu Regínu Björnsdóttur.
Þegar Hansína var fjögurra ára gömul fór hún í fóstur til móðursystur sinnar, Nicoline Weywadt, sem var húsfreyja á Teigarhorni nálægt Djúpavogi. Weywadt kenndi Hansínu ljósmyndun og sendi hana síðan til frekara náms í Kaupmannahöfn. Hansína lauk námi sínu árið 1903, sama ár og móðir hennar lést, og sneri heim á Teigarhorn.
Ferill
Hansína tók yfir rekstur á ljósmyndastofu móðursystur sinnar og rak stofuna til ársins 1911. Það ár giftist hún Jóni Kristján Lúðvíkssyni og átti eftir að eignast með honum fimm börn. Eftir hjónabandið hætti hún um hríð að vinna við ljósmyndun en hóf síðar reksturinn áfram undir nafninu H. Eiríksson. Sumar af ljósmyndum hennar förguðust í slysi en þær myndir sem varðveist hafa eru flestar af fólki og landslagi í kringum Berufjörð.
Dauði og eftirmæli
Hansína lést þann 5. febrúar árið 1973 og var grafin í kirkjugarðinum á Djúpavogi. Árið 1981 keypti Þjóðminjasafn Íslands 1.200 plötur og önnur verkfæri sem Hansína hafði unnið með. Í skjalasafni Hansínu voru einnig ljósmyndir eftir frænku hennar, Nicoline Weywadt.
Þessalía
right|Kort sem sýnir Þessalíu á Grikklandi. Þessalía (gríska: Θεσσαλια) er eitt af þrettán héruðum Grikklands og skiptist í fjögur umdæmi. Höfuðstaður héraðsins er Larissa. Héraðið er í miðhluta landsins og á landamæri að Makedóníu í norðri, Epírus í vestri, Sterea Hellas eða Mið-Grikklandi í suðri og Eyjahafi í austri.
Norðausturleiðin
thumb|right|Norðausturleiðin sýnd með rauðum lit. Norðausturleiðin (rússneska: Се́верный морско́й путь) er siglingaleið milli Atlantshafsins og Kyrrahafsins meðfram norðurströnd Rússlands. Stærstur hluti leiðarinnar er í ísi lögðu Norður-Íshafinu og hlutar hennar eru aðeins lausir við ís tvo mánuði á ári.